CELEX: 32004R2183
Language: sk
Date: 2004-12-06
Title: Nariadenie Rady (ES) č. 2183/2004 zo 6. decembra 2004, ktorým sa rozširuje na neúčastnícke členské štáty uplatňovanie nariadenia (ES) č. 2182/2004 o medailách a žetónoch podobných eurominciam

21.12.2004   
            
            
               SK
            
            
               Úradný vestník Európskej únie
            
            
               L 373/7
            
         
      NARIADENIE RADY (ES) č. 2183/2004
   zo 6. decembra 2004,
   ktorým sa rozširuje na neúčastnícke členské štáty uplatňovanie nariadenia (ES) č. 2182/2004 o medailách a žetónoch podobných eurominciam
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Pri prijímaní nariadenia (ES) č. 2182/2004 (2) Rada oznámila, že toto nariadenie by sa malo uplatňovať v účastníckych členských štátoch, ktoré sú vymenované v nariadení Rady (ES) č. 974/98 z 3. mája 1998 o zavedení eura (3).
            
         
               (2)
            
            
               Je však dôležité, aby boli predpisy o medailách a žetónoch podobných eurominciam v celom Spoločenstve jednotné a aby boli na tieto účely prijaté nevyhnutné opatrenia,
            
         PRIJALA TOTO NARIADENIE:
   Článok 1
   Uplatňovanie nariadenia (ES) č. 2182/2004 sa rozširuje na členské štáty iné než účastnícke členské štáty, ktoré sú vymenované v nariadení (ES) č. 974/98.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. decembra 2004
      
         
            Za Radu
         
         
            predseda
         
         H. HOOGERVORST
         
      
   
   
      (1)  Stanovisko oznámené 1. apríla 2004 (zatiaľ neuverejnené v úradnom vestníku).
   
      (2)  Pozri stranu 1 tohto úradného vestníka.
   
      (3)  Ú. v. ES L 139, 11.5.1998, s. 1. Nariadenie naposledy zmenené a doplnené nariadením (ES) č. 2596/2000 (Ú. v. ES L 300, 29.11.2000, s. 2).